На основу члана 69. став 4. Закона о буџетском систему (,,Службени гласник РС” бр. 54/2009,73/2010,101/2010,101/2011,93/2012,62/2013,108/2013,142/2014,68/2015,

103/2015,99/2016,113/2017, 95/2018, 31/2019 и 72/2019), члана 70.став 10. Статута општине Гаџин Хан (,,Сл.лист града Ниша,, бр.10/2019), члана 12. Одлуке о првом ребалансу буџета општине Гаџин Хан за 2020. годину („Службени лист града Ниша“ број 101/2019, 91/2020) и предлога Службе за буџет, финансије и пореску администрацију број 400-937/20-IV/01 од 22.10.2020. године,

Општинско веће општине Гаџин Хан на седници одржаној 22. октобра 2020. године, доноси

**Р Е Ш Е Њ Е**

**О УПОТРЕБИ СРЕДСТАВА ТЕКУЋЕ БУЏЕТСКЕ РЕЗЕРВЕ**

1. Из средстава утврђених Одлуком о првом ребалансу буџета општине Гаџин Хан за 2020. годину (“Службени лист града Ниша” број 101/2019, 91/2020):

**Раздео 5**

**Програм 15 – Локална самоуправа**

**0602- 0009 – Текућа буџетска резерва**

**Функција 130 - Опште услуге**

**Позиција 79.**

**Економска класификација 499000 - Средства резерве**

**ОДОБРАВАЈУ СЕ** средства у износу од **591.000,00** динара (петстотинадеведесетједнахиљададинара) Општинској управи за набавку котла за грејање.

.

1. Средства из тачке 1. овог предлога распоређују се у оквиру

**Раздео 5**

**Програм 15- Опште услуге локалне самоуправе**

**Програмска активност 0602-0001-Функционисање локалне самоуправе**

**Функционална класификација 130 – Опште услуге**

**Позиција 76**

**Економска класификација 512900 – Опрема за производњу, моторна, непокретна и немоторна опрема**

3. Средства ће се исплатити са рачуна извршења буџета број

840-156640-76.

Образложење­­­­­­­­­­­­­­­­

Средства текуће буџетске резерве користе се у складу са Законом о буџетском систему за непланиране сврхе за које нису утврђене апропријације или за сврхе за које се у току године покаже да апропријације нису биле довољне. Сагледавањем планираних и извршених средстава буџета, Образложења Одлуке о првом ребалансу буџета општине Гаџин Хан за 2020. годину и финансијског плана Општинске управе општине Гаџин Хан утврђено је да на економској класификацији 512900- Опрема за производњу, моторна, непокретна и немоторна опрема ( 512931-Уграђена опрема) нису планирана довољна средства.

На горе наведеној економској класификацији за набавку котла за грејање зграде општинске управе планирана су средства у износу од 600.000,00 динара. Детаљнијом анализом дошло се до закључка да је на дугорочни период економичније и ефикасније набавити челични котао за грејање који би имао могућност грејања на чврсто гориво и пелет, веће снаге (250кW). На основу информативне понуде број 20-10/20 од 20.10.2020. године која гласи на износ 1.190.400,00 динара са ПДВ-ом утврђено је да недостајућа средства износе 590.400,00 динара.

Да би се спровео поступак набавке средства се обезбеђују из текуће буџетске резерве.

Број: 06-400-500/20-III

У Гаџином Хану, 22.10.2020. године

ОПШТИНСКО ВЕЋЕ ОПШТИНЕ ГАЏИН ХАН

ПРЕДСЕДНИК,

Милисав Филиповић